Hugmyndir Gunnars Smára og Sósíalista um að færa veiðiheimildir alfarið í umsjón og ráðstöfun sveitarstjórna eru galnar . Sveitarfélög eru mörg hver í mjög bágborinni fjárhagsstöðu og þar að auki í vasanum á stórútgerðinni . Þessi hugmynd er því ávísun á áframhaldandi einokun stórútgerðar , brask og óttastjórnun hennar á heilu byggðarlögunum . Gunnar Smári hefur látið hafa eftir sér að Píratar viti líklega ekki nóg um sjávarútvegsmál til að koma fram með vitrænar tillögur . Tillögur Pírata taka mið af veruleikanum eins og hann blasir við í dag . Til að tryggja jafnræði , nýliðun , arðinn frá stórútgerð til almennings og koma í veg fyrir brask , óttastjórnun stórútgerðar , einokun og spillingu í greininni þá þarf að : Aflamark verði áfram ákvarðað af Hafró . Eftirlit verði hert verulega . Kvótaþak verður áfram við lýði og eðlilegt samkeppnisumhverfi tryggt . Það er hægt að binda hluta veiðiheimilda við landsfjórðunga eða ákveðin byggðarlög . En það er galið að setja allar veiðiheimildir í hendur sveitarstjórna sem eru misburðugar , vegna kvótakerfisins margar hverjar , til að taka faglegar ákvarðanir . Við megum ekki láta geðþóttaákvarðanir sveitarstjórnar - eða alþingismanna ráða úthlutun -það er ávísun á áframhaldandi brask og spillingu í greininni . Sveiattan Gunnar Smári . Ég held það séu aðrir en Píratar sem viti lítið um sjávarútvegsmál og pólitískan veruleika árið 2020 . Það er enn fremur mikill kostur að Píratar séu ekki búnir að festa sig í einstrengingslegum útfærslum , séu með almennar tillögur sem halda í heiðri og tryggi ákveðin prinsipp . Útfærslur eru samkomulagsatriði og það þarf svigrúm til sáttaleiðar .